Na temelju članka 95. stavka 2. Zakona o komunalnom gospodarstvu („Narodne novine“ broj 68/18, 110/18 - Odluka Ustavnog suda i 32/20), Odluke o nastupanju posebnih okolnosti Ministra graditeljstva i prostornog uređenja KLASA: 804-08/20-01/1, URBROJ: 531-01-20-1, OD 20.03.2020. godine i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20), Općinsko vijeće Općine Kalnik na 19. sjednici održanoj 14. lipnja 2020. donijelo je

**ODLUKU**

 **o oslobođenju od obveze plaćanja komunalne naknade**

Članak 1.

 Ovom se Odlukom uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu nastalu povodom proglašenja epidemije bolesti COVID 19, utvrđuju mjere koje se odnose na obveznike plaćanja komunalne naknade.

Članak 2.

 Obveznike plaćanja komunalne naknade za poslovne, stambene, garažne prostore i građevinsko zemljište koje služi za obavljanje poslovne djelatnosti oslobađa se od obveze plaćanja komunalne naknade u cijelosti za drugi kvartal – razdoblje od 1. travnja do 30. lipnja 2020. godine. U slučaju kašnjenja po rokovima dospijeća plaćanja komunalne naknade za prvi, treći i četvrti kvartal 2020. godine neće se obračunavati zatezna kamata za sve uplate izvršene do 01.02.2021. godine.

Članak 3.

 Ova Odluka objavit će se u „Službenom glasniku Koprivničko-križevačke županije“

**OPĆINSKO VIJEĆE**

**OPĆINE KALNIK**

KLASA: 021-05/20-01/02

URBROJ: 2137/23-20-2

Kalnik, 14. lipnja 2020.

 **PREDSJEDNIK:**

**Igor Tomić,** univ.bacc.ing.mech.